Document ID: 32004R0737

Uredba Komisije (ES) št. 737/2004
z dne 21. aprila 2004
o spremembi dobavnih obveznosti za trsni sladkor, ki se uvaža po Protokolu AKP in po Sporazumu z Indijo za dobavno obdobje 2003/2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1260/2001 z dne 19. junija 2001 o skupni ureditvi trga za sladkor [1],
ob upoštevanju Uredbe Komisije (ES) št. 1159/2003 z dne 30. junija 2003 o določitvi podrobnih pravil uporabe v tržnih letih 2003/2004, 2004/2005 in 2005/2006 za uvoz trsnega sladkorja po nekaterih tarifnih kvotah in preferencialnih sporazumih, ter o spremembi Uredb (ES) št. 1464/95 in (ES) št. 779/96 [2], in zlasti člena 9(2) Uredbe,
ob upoštevanju naslednjega:
(1) Uredba Komisije (ES) št. 443/2004 [3] je določila dobavne obveznosti za trsni sladkor, ki se uvaža po Protokolu AKP in po Sporazumu z Indijo za dobavno obdobje 2003/2004.
(2) Združeno kraljestvo je vložilo zahtevek za prenos dobavnih obveznosti med dobavnimi obdobji 2003/2004 in 2004/2005 za Zimbabve, da popravi upravno napako, nastalo ob kodiranju zahtevkov za uvozna dovoljenja za to državo. Zaradi te napake so bila izdana dovoljenja za 6858,11 ton več, kot pa je dobavna obveznost za Zimbabve v dobavnem obdobju 2003/2004.
(3) Ker prenos 6858,11 ton iz dobavne obveznosti Zimbabveja za leto 2004/2005 na njegovo obveznost za 2003/2004 ne bo motilo dobavnega režima iz člena 39 Uredbe (ES) št. 1260/2001, je treba dobavno obveznost Zimbabveja za dobavno obdobje 2003/2004 spremeniti.
(4) Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Dobavne obveznosti za uvoz proizvodov v okviru oznake KN 1701, izražene kot ekvivalent belega sladkorja s poreklom iz držav, ki so podpisnice Protokola ACP in Indijskega sporazuma, za dobavno obdobje 2003/2004 za vsako državo izvoznico, kot so določene v Prilogi k Uredbi (ES) št. 443/2004, so s tem spremenjene, kot je predstavljeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. aprila 2004

Labels: 3
17
5